钦定古今图书集成/方舆汇编/职方典/第1108卷 > 《太姥山记》宋·林嵩
## 钦定古今图书集成/方舆汇编/职方典/第1108卷 > 《太姥山记》宋·林嵩

山旧无寺，祥符间，僧师侍始筑居于此，乃图其秀拔
二十二峰。《游太姥》者，东南入，自金峰庵，东入自石龙
庵，即叠石庵。又山外小径，自北折而东，亦入自石龙
庵，西入自国兴寺。寺西有塔，北入自玉湖庵，庵之东
为圆潭庵。国兴寺东有岩洞，奇石万状，曰“玉笋牙签”，
曰“九鲤朝天”，曰“石楼。”楼下有隐泉，曰“观音洞，曰仙童

路中曰牛背石，石下曰万丈崖，崖上为望仙桥，桥西
曰白龙潭，有龙伏焉，雷轰电掣之时，洞中虩虩如鼓
声，天旱祷雨辄应。潭之西曰曝龙石。峰上曰白云寺，
又上曰“摩尼宫”，室后有顶天石，石有巨人迹二，可长
二尺。此“摩霄顶”太姥山巅也。山高风寒，夏月犹挟纩。
山木无过四尺者，否则皆皲瘃。秋霁望远可尽四五
百里，虽浙水亦在目中。